滂薄無比重臨跑女皇盃 新鮮組合挑戰冠軍一哩
2024年04月03日 14:28
東網電視
更多新聞短片
「滂薄無比」(中)月底將會來港出戰女皇盃。
星期日本地賽事有兩場G2,當然視為月尾冠軍賽馬日最後熱身,而被視為主要征港團隊之東瀛大軍,當地傳媒預計呢個星期就會不斷更新遠征陣容,繼「先見」同「消暑樂祭」,再有一舊一新加入征港行列。
香港馬迷熟悉嘅「滂薄無比」,兩度出戰香港盃後,再次接受邀請出戰女皇盃,此駒剛於去年12月跑香港盃,與「浪漫勇士」與「盧森堡」埋身肉搏,僅以短距離飲恨跑第3,返國後曾於2月底縮程1800米跑G2中山紀念賽,16駒只以第11名過終點。由於已屆8歲高齡,將會好好把握今次征港機會,爭取成績。
至於由練馬師杉山晴紀訓練之G2每日王冠盟主Elton Barows,響早前亦曾報道呢匹馬已經報名出戰冠軍一哩賽,最終落實來港向馬王「金鎗六十」挑機,並且會由香港馬迷較為陌生嘅西村淳也執韁。
Elton Barows今次來港,亦係自2016年「滿樂時」揚威冠軍一哩賽後,相隔8年再有日本賽駒出戰呢項一級賽。